На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19(„Службени гласник РС“,број 37/20), Градски штаб за ванредне ситуације, на 9. ванредној седници од 10. јула 2020. године, доноси

**НАРЕДБУ**

1. Забрањује се организовано окупљање више од 10 лица на јавним просторима у затвореном простору и отвореном простору, уз обавезну физичку дистанцу од најмање 1,5m.
2. Наређује се привредним субјектима који обављају угоститељску делатност да у угоститељским објектима који немају башту, као и ноћним клубовима на територији Града Новог Сада, ограниче радно време на период од 06,00 до 21,00 час.
3. Наређује се привредним субјектима који обављају угоститељску делатност да у угоститељским објектима који имају башту радно време у затвореном делу објекта ограниче до 21,00 час, а у отвореном делу објекта (башти) до 23,00 часа.

IV. Наређује се привредним субјектима који обављају делатност у трговинским форматима (тржни центри, хипермаркет, супермаркет, мини маркет...) и врше услуге да радно време организују у периоду од 06,00 до 21,00 час.

1. У свим јавним затвореним просторима, односно објектима, као и у свим привредним субјектима који обављају делатност у трговинским форматима (тржни центри, хипермаркет, супермаркет, мини маркет...), угоститељским објектима, баштама и другим објектима где се врши продаја робе и пружање услуга, ограничава се број лица која могу бити истовремено присутна у објекту, тако да на свака 4 m2 може бити присутно једно лице.

На улазу у објекат из става 1. ове тачке мора бити јасно истакнута површина и број лица који могу бити истовремено присутнa у објектима.

1. Ограничења из тач I. и II. ове наредбе не односе се на рад привредних субјеката који не пружају услуге становништву, као и на рад државних органа и јавних служби.

VII. Ограничење из тачке IV. ове наредбе не односи се на апотеке, бензинске пумпе у обављању делатности продаје горива и шалтерску продају хране.

1. Наређује се Градској управи за инспекцијске послове да организује рад тако да сви делови инспекцијских служби врше надзор над применом мера из ове наредбе.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД командант штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**Број: 3-312/20-VII-97**

**Дана: 10. јула 2020. године *Милош Вучевић***

**НОВИ САД**